EkBass/fiwiki-20250220-pages-articles huggingface dataset:
Walter Kollo

Walter Elimar Kollo (oik. Walter Elimar Kollodzieyski; 28. tammikuuta 1878 Neidenburg, Itä-Preussi – 30. syyskuuta 1940 Berliini) oli saksalainen säveltäjä. Hän sävelsi ensisijaisesti operetteja ja jonkin verran viihdemusiikkia. Hänen sävellyksistään on esitetty suomeksi Kolme pientä tyttölasta (myös nimellä Sininen viitta), Se naista miellyttää, jota esitettiin 21 kertaa vuosina 1931–1932 Viipurin KaupunginteatterissaPanu Rajalan kotisivut, ja Sinä vain (myös nimellä Pariisin yöt). Hänen poikansa Willi Kollo sävelsi kevyttä musiikkia, ja hänen pojanpoikansa René Kollo on maineikas Wagner-tenori. ==Lähteet== Luokka:Saksalaiset säveltäjät Luokka:Operettisäveltäjät Luokka:Vuonna 1878 syntyneet Luokka:Vuonna 1940 kuolleet
Kännykkä (albumi)

Kännykkä on Sydän, sydän -yhtyeen vuonna 2004 julkaistu toinen studioalbumi. == Kappaleet == # Seksiä # huumeita # & ruokaa # Volapük # Ei voi olla totta # Arvaa, miltä musta tuntuu # Oireisto # Kilo # Ihmiset ovat valloittaneet maailman == Aiheesta muualla == * Yhtyeen kotisivut Luokka:Vuoden 2004 albumit Luokka:Sydän, sydän -yhtyeen albumit
Lima Duarte

Ariclenes Venâncio Martins, taiteilijanimeltään Lima Duarte (s. 29. maaliskuuta 1930) on brasilialainen näyttelijä. Hänellä on ollut rooleja useissa suosituissa saippuasarjoissa, telenoveloissa, kuten O Bem-Amadossa ja Roque Santeirossa. Duarte syntyi Sacramentossa, Minas Geraisin osavaltiossa. Hän on uransa aikana esiintynyt lisäksi useissa elokuvissa ja toiminut maassaan Topi-katin äänenä. Duarte on voittanut useita palkintoja paitsi Brasiliassa (muun muassa parhaan miespääosan Candango, 1977), myös parhaan miesnäyttelijän palkinnon Havannan elokuvajuhlilla Kuubassa vuonna 1983. == Aiheesta muualla == * Luokka:Brasilialaiset näyttelijät Luokka:Vuonna 1930 syntyneet Luokka:Elävät henkilöt
Valjaskirjoahven

Valjaskirjoahven (Aequidens metae ) on eteläamerikkalainen kirjoahven. Se sopii pidettäväksi myös akvaariossa. Valjaskirjoahvenen lähisukulainen kuviokirjoahven on toinen akvaarioissa tavallisimmin pidettävä laji Aequidens- suvusta. == Koko ja ulkonäkö == Koiras voi kasvaa 20 senttimetrin pituiseksi; naaras jää pienemmäksi. Valjaskirjoahvenen vartalossa on siniharmaalla tai kellertävänharmaalla pohjalla lyhyitä oranssinruskeita pystysuuntaisia juovia. Kyljessä ja pyrstön tyvessä on musta läikkä. == Alkuperä == Valjaskirjoahven on kotoisin Kolumbiasta, missä se on endeeminen laji muutamassa joessa.Malawi Cichlid Home Page == Käyttäytyminen == Valjaskirjoahven on kokoisekseen kirjoahveneksi rauhallinen, jopa arka. Nuorina ne viihtyvät parvessa, josta myöhemmin muodostuu reviirinsä valtaavia pariskuntia. Tämän takia akvaariokaloiksi ne voikin hankkia yhtä hyvin valmiina pariskuntana tai poikasparvena, josta myöhemmin annetaan ylimääräiset kalat pois pariskunnan tieltä. Täysikasvuisena valjaskirjoahven ei ole kirjoahventen aivan pienimmästä päästä, joten akvaario täysikasvuiselle pariskunnalle saisi olla vähintään 350 litraa, mieluummin yli 400 litraa. Pienemmässä ne näyttävät yleensä ylisuurilta altaaseen. Hyvin rauhallisina ahvenina ne soveltuvat monenlaisten kalojen seuraan, kuitenkin aggressiivisia, liian vilkkaita, tai liian pieniä lajeja tulisi välttää, sekä luonnollisesti eri vesiarvoja kaipaavia. Pienet kalat, kuten kardinaalitetrat joutuvat helposti suuren aikuisen valjaskirjoahvenyksilön ruokalistalle. Parhaita lajeja samaan akvaarioon valjaskirjoahventen kanssa ovat erilaiset korkeaprofiiliset tetrat, monet imumonnit, lehtikalat ja monet muut rauhalliset kirjoahvenet, sekä monniset. Valjaskirjoahventen kanssa voi hyvin pitää myös pienempiä kirjoahvenia, ilman että ne joutuisivat valjaiden kiusaamiksi. == Vesiolot ja ravinto == Valjaskirjoahvenelle sopii pehmeä, hiukan hapan vesi (pH 6,5-7), jonka lämpötila on 25-29 °C. Kala on kaikkiruokainen: Se syö myös kuivattua ja pakastettua ruokaa.Sannan ja Tomin vedenalainen maailma Valjaskirjoahven kuitenkin vain harvoin, tai aliruokittuna saattaa syödä akvaariokasveja. == Lähteet == ==Aiheesta muualla== * Luokka:Akvaariokalat Luokka:Kirjoahvenet
Ѿ

Ot (Ѿ, ѿ) on varhaiskyrilliseen kirjaimistoon kuuluva kirjain, joka on omegan (Ѡ, ѡ) ja Т:n ligatuuri. Sitä käytettiin ajoittain muinaisslaavisissa kielissä (esimerkiksi muinaiskirkkoslaavissa ja muinaisvenäjässä) отъ-preposition () kirjoittamisessa. Ot Luokka:Ligatuurit
Jimmy Bennett

James Michael ”Jimmy” Bennett (s. 9. helmikuuta 1996) on yhdysvaltalainen näyttelijä, joka on esiintynyt muiden muassa elokuvissa Isi hoitaa (2003), Panttivanki (2005), Firewall (2006), Amityville Horror (2005), Poseidon (2006) ja Ottolapsi (2009). Hän ääninäytteli myös Napapiirin pikajunassa (2004). Bennett on tullut tutuksi myös mainoksista ja televisiosarjoista. Hän syntyi ja kasvoi Kaliforniassa; hänellä on sisar Amanda. Hänet tunnetaan Ozzy Osbournen ihailijana. Bennett voitti vuonna 2005 jaetun Young Artist Awardsin erikoispalkinnon. Hänellä on ollut myös kolme muuta ehdokkuutta, joista kaksi itsenäisesti parhaana elokuvanäyttelijänä kymmenvuotiaiden tai nuorempien poikien ryhmässä. ==Filmografia== Elokuvat Elokuvat Elokuvat Vuosi Nimi Rooli 2003 Isi hoitaa The Flash / Tony 2003 I Want a Dog for Christmas, Charlie Brown Toisto (äänirooli) 2004 Nalle Puh: Kevät ja Ruu Ruu (äänirooli) 2004 Petollinen on ihmissydän Jeremiah nuorena 2004 Napapiirin pikajuna yksinäinen poika (äänirooli) 2005 Panttivanki Tommy Smith 2005 The Amityville Horror Michael Lutz 2005 Detective Ivan Tempone 2006 Firewall Andy Stanfield 2006 Poseidon Conor James 2006 Huisi hai Pi nuorena (äänirooli) 2004 Strip Search Liu Tsung-Yuan 2004 Sucker Free City Lincoln Ma 2004 He’s a Bully, Charlie Brown Toisto (äänirooli) 2007 Evan taivaanlahja Ryan Baxter 2007 South of Pico Mark Weston 2008 Diminished Capacity Dillon 2008 Snow Buddies Buddha (äänirooli) 2008 Trucker Peter 2009 Star Trek James T. Kirk nuorena 2009 Ottolapsi Daniel Coleman 2009 Shorts – Toivomuskiven seikkailut Toe Thompson 2009 Alabama Moon Moon Blake 2009 Stolen Lives John 2010 Bones Bones White 2013 Movie 43 Nathan 2013 The Bully Chronicles Brian Slater 2014 Camouflage Kevin 2015 Bad Asses on the Bayou Ronald 2015 A Girl Like Her Brian Slater Televisiosarjat Televisiosarjat Televisiosarjat Televisiosarjat Vuosi Nimi Rooli Jaksot 2002 Strong Medicine – kovaa lääkettä Willy ”Admissions” 2002 Oikeuden puolesta Matty Butler ”Monster” 2003 Amyn lailla Cory Sinkler ”Just Say Oops” 2004 C.S.I. Henry Turner ”Paper or Plastic?” 2004–2005 Everwood Sam Feeney 3 jaksoa 2010–2011 No Ordinary Family J.J. Powell 20 jaksoa 2012 Perception Alex Willingham 2 jaksoa 2015 Ensimmäisen asteen murha Alfie Rentman 2 jaksoa Ääninäyttely videopeleissä Ääninäyttely videopeleissä Ääninäyttely videopeleissä Vuosi Nimi Rooli 2004 The Polar Express yksinäinen poika 2005 Kingdom Hearts II Ruu == Aiheesta muualla == * * Luokka:Yhdysvaltalaiset lapsinäyttelijät Luokka:Vuonna 1996 syntyneet Luokka:Elävät henkilöt
Emily Rios

Emily Rios (s. 27. huhtikuuta 1989) on yhdysvaltalainen näyttelijä. Hän tuli tunnetuksi pääroolin (Magdalena) esittäjänä elokuvassa Quinceañera (2006). Hänellä oli myös pieni sivurooli sarjassa Breaking Bad. Rios oli vuonna 2007 ehdolla Young Artist Awardin saajaksi. == Tausta == Rios syntyi ja kasvoi Kaliforniassa. Hänen meksikolaiset vanhempansa kasvattivat hänet Jehovan todistajien uskon mukaisesti. == Henkilökohtainen elämä == Rios on avoimesti lesbo. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Vuonna 1989 syntyneet Luokka:Elävät henkilöt Luokka:Amerikanmeksikolaiset
Sateenkaariahven

Sateenkaariahven (Herotilapia multispinosa) on keskikokoinen kirjoahven, sukunsa ainoa laji. == Koko ja ulkonäkö == Sateenkaariahven kasvaa 9–12 cm pitkäksi. Kala on yleisväriltään harmaansininen. Sen kyljessä kulkee tumma vaakajuova, joka katkeaa pystysuuntaisten ”sadejuovien” kohdalta. Koiras on värikkäämpi kuin naaras ja sen evien kärjissä on lippumaiset ulokkeet. Ulkoiset erot ovat hyvin pienet. Koirasta ja naarasta on erittäin vaikea erottaa toisistaan kututapahtuman ulkopuolella. Kalan väri vaihtelee sen mielialan mukaan, ja akvaariossa kasvaneet ovat joskus hailakammanvärisiä kuin villit lajitoverinsa.Tropical tank (valokuva) == Alkuperä == Sateenkaariahven elää villinä Keski-Amerikan joissa: Costa Ricassa, Hondurasissa, sekä Nicaraguassa. == Käyttäytyminen ja lisääntyminen == Sateenkaariahvenet ovat melko rauhallisia kaloja, joita ei pitäisi pitää kovin aggressiivisten lajien seurassa. Ne voivat kutea myös seura-akvaariossa. Kaksi naarasta voi kutea yhdessä, mutta kudun hedelmöittämiseen tarvitaan koirasta. Ainoastaan kututapahtuman aikana voi varmistaa kalojen sukupuolen tarkkailemalla kalojen sukuelimiä.Akin ja Paulan lemmikit == Vesiolot ja ravinto == Sateenkaariahvenille sopivan veden pH on 6,5–8,0; kovuus keskikova (°dH: 9,0–20,0); ja lämpötila 21–29 °C. Ravinnoksi kelpaa oikeastaan kaikki akvaarioon laitettava ruoka: lihapitoiset rakeet, hiutaleet, katkarapupelletit, pakasteet, jopa kesäkurpitsa kelpaa. Ahne, jopa röyhkeä ruokailija, kuten useimmat kirjoahvenet. == Lähteet == == Aiheesta muualla == * *Laura Holopainen *The Aquarium Wiki Luokka:Akvaariokalat Luokka:Kirjoahvenet
Scabdates

__NOTOC__ Scabdates on The Mars Voltan livealbumi, joka julkaistiin 7. marraskuuta 2005. == Kappaleet == # # # # # # # # # # # # == Kokoonpano == * Omar A. Rodriguez-Lopez * Cedric Bixler-Zavala * Juan Alderete * Jon Theodore * Isaiah Ikey Owens * Adrián Terrazas-González * Pablo Hinojos-Gonzalez * Marcel Rodriguez-Lopez == Arvostelut == * AllMusic: Allmusic review * Entertainment Weekly: BEntertainment Weekly: Album review * Imperiumi: 8+/10Mars Volta, The - Scabdates Viitattu 15.12.2022. * Metacritic: 58/100Metacritic: Reviews for Scabdates by The Mars Volta * Pitchfork: 3.5/10Pitchfork Media review * Rolling Stone: Rolling Stone: Album review * Soundi: The Mars Volta: Scabdates Viitattu 15.12.2022. == Lähteet == Luokka:Vuoden 2005 konserttitallenteet Luokka:The Mars Voltan albumit
Innsbrucker Platz

thumb|200px|Aukio Innsbrucker Platz on aukio Berliinin Schönebergin kaupunginosassa. Aukiolla sijaitsee myös samanniminen asemakompleksi, jolla pysähtyvät S41/S42, S45 ja S46 sekä U4. Kaupunkimoottoritie A100 kulkee aukion ali tunnelissa. == Lähteet == == Aiheesta muualla == Luokka:Berliinin aukiot
Yleisurheilun Suomen-mestaruuskilpailut 1907

SVUL:n ensimmäiset kuninkuus- ja mestaruuskilpailut vapaassa urheilussa järjestettiin vuonna 1907 Tampereella 3.–4. elokuuta. Kilpailupaikkana oli Tampereen vanha markkinatorin kenttä. Näissä Tampereen Pyrinnön järjestämissä kilpailuissa pelattiin myös jalkapalloturnaus, johon osallistui neljä joukkuetta. Virallista Suomen mestaruutta ei jalkapallossa kuitenkaan vielä ratkaistu.Urheilumme Kasvot 3, sivu 53 Ragnar Stenberg ja Uuno Railo paransivat kilpailuissa pituushypyn Suomen-ennätystä. Stenberg hyppäsi ensin 640 ja Railo paransi myöhemmin ennätyksen lukemiin 649. ==Mitalistit== Laji Kultaa Aika / tulos Hopeaa Aika / tulos Pronssia Aika / tulos 100 m Uuno Railo 11,0 Ragnar Stenberg 11,2 Oiva Jääskeläinen 11,5 400 m Ragnar Stenberg 54,7 Uuno Railo 55,1 Eino Pekkala 55,9 1 500 m Fredrik Svanström 4.29,0 Heikki Korpimaa 4.39,5 Eino Pekkala 4.42,6 110 m aidat Ragnar Stenberg 16,8 Uuno Railo 17,2 Eino Pekkala 17,4 Juoksumestaruus Ragnar Stenberg 339,35 Uuno Railo 338,63 Eino Pekkala 324,90 Viesti Tampereen Pyrintö 48,4 Mailin kävely Christian Nyberg 7.32,8 B. Rosenström 7,34,5 5000 m kävely Christian Nyberg 26.11,2 E. Lindberg 26.22,6 B. Rosenström 26.28,0 Kävelymestaruus Christian Nyberg 166,43 B. Rosenström 165,09 E. Lindberg 162,95 Korkeushyppy yhteistulosMolempien jalkojen yhteistuloskilpailu Iivar Launis 310 (160+150) Kalle Tuulos 305 (150+155) Pauli Pohjola 305 (155+150) Seiväshyppy yhteistulos Urho Aaltonen 580 Iivar Launis 575 Eino Pekkala 525 Pituushyppy yhteistulos Uuno Railo 12,33 (584+649) Ragnar Stenberg 12,13 (573+640) Oiva Jääskeläinen 12,07 (607+600) Kolmiloikka Juho Halme 12,96 Eino Pekkala 12,89 Ragnar Stenberg 12,85 Hyppymestaruus Iivar Launis 352,86 Eino Pekkala 346,18 Oiva Jääskeläinen 337,16 Kuulantyöntö yhteistulosMolempien käsien yhteistuloskilpailu Toimi Arranmaa 23,20 (10,92+12,28) Eino Pekkala 21,96 (10,59+11,37) Nikolai Gavrilik 21,76 (10,28+11,48) Kiekonheitto yhteistulos Toimi Arranmaa 68,25 (31,53+36,73) Nikolai Gavrilik 67,82 (32,92+34,90) Eino Pekkala 64,18 (31,37+32,81) Keihäänheitto yhteistulos Oiva Jääskeläinen 83,12 Kalle Aaltonen 82,80 Urho Aaltonen 82,71 Heittomestaruus Eino Pekkala 251,88 Nikolai Gavrilik 250,81 Toimi Arranmaa 250,65 KymmenotteluLajit 110 m aitajuoksu, korkeushyppy, kuulantyöntö, pituushyppy, kiekonheitto, kolmiloikka, 400 m juoksu, 100 m juoksu, keihäänheitto, 1 500 m juoksu Eino Pekkala 922,96 Oiva Jääskeläinen 891,74 Iivar Launis 881,75 == Jalkapallo-ottelut == Voittajajoukkue Y. Starck, N. Puhakka, A. Eerikäinen, K. Kehvola, J. Arnkil, A. Hamara, G. Andersson, A. Pietinen, J. Ollus, V. Boije, A. Carelius. ==Lähteet== * * 01.09.1907 Suomen Urheilulehti no 7 * 06.08.1907 Rauman Lehti no 87 * 08.08.1907 Rauman Lehti no 88 ===Viitteet=== Kalevan kisat 1907 Luokka:Vuoden 1907 urheilu Luokka:Tampereen urheilutapahtumat
Yleisurheilun Suomen-mestaruuskilpailut 1908

Yleisurheilun Suomen-mestaruuskilpailut järjestettiin vuonna 1908 Kuopiossa 29.–30. elokuuta. Kilpailupaikka oli Väinölänniemen kenttä. Ohjelmassa oli ensimmäistä kertaa 10 000 metrin juoksu. ==Mitalistit== Laji Kultaa Aika / tulos Hopeaa Aika / tulos Pronssia Aika / tulos 100 m Aarne Kumlin 12,0 Eino Wallenius 12,1 Petter Mattsson 12,2 400 m Petter Mattsson 57,4 Arvid Björklund 58,7 Paavo Lindholm 59,2 1 500 m Viljami Kolehmainen 4.32,8 P. Niskanen 4.45,0 Antti Väänänen 4.47,5 10 000 m Hannes Kolehmainen 34.22,2 Tatu Kolehmainen 34.22,4 Viljami Kolehmainen 34.28,1 110 m aidat Arvid Björklund 19,0 Paavo Lindholm 19,4 Tatu Sorjonen 19,4 Juoksumestaruus Petter Mattsson 296,87 Paavo Lindholm 294,90 Arvid Björklund 294,53 Mailin kävely Oscar Larsson 7.43,1 5 000 m kävely Oscar Larsson 25.25,4 Korkeushyppy yhteistulosMolempien jalkojen yhteistuloskilpailu Santeri Sahlström 290 Einar Sahlstein 290 Mikko Holm 285 Seiväshyppy yhteistulos Santeri Sahlström 515 Einar Sahlstein 510 Mikko Holm 505 Pituushyppy yhteistulos Petter Mattsson 11,28 Einar Sahlstein 11,18 Kalle Tikkanen 11,13 Kolmiloikka Eino Wallenius 12,07 Paavo Lindholm 12,00 Arvid Björklund 11,89 Hyppymestaruus Einar Sahlstein 329,33 Santeri Sahlström 326,82 Mikko Holm 323,63 Kuulantyöntö yhteistulosMolempien käsien yhteistuloskilpailu Mikko Holm 22,45 Ilmari Keinänen 21,05 Aarne Kumlin 19,90 Kiekonheitto yhteistulos Lauri Castren 65,64 Kalle Haara 60,65 Ilmari Keinänen 59,93 Keihäänheitto yhteistulos Einar Sahlstein 78,54 Kalle Tikkanen 74,01 Eetu Pulliainen 73,29 HeittomestaruusOtava no 96 01.09.1908 Mikko Holm 237,94 Ilmari Keinänen 235,44 Einar Sahlstein 232,21 KymmenotteluLajit 100 m juoksu, kuulantyöntö, pituushyppy, keihäänheitto, kolmiloikka, 400 m juoksu, 110 m aitajuoksu, korkeushyppy, kiekonheitto, 1 500 m juoksu Mikko Holm 832,60 Einar Sahlstein 819,67 Tatu Sorjonen 808,58 ==Lähteet== * * Tuloksia urheilukilpailuista, Savon Sanomat 31.8.1908 s. 2 ===Viitteet=== Kalevan kisat 1908 Luokka:Vuoden 1908 urheilu Luokka:Kuopion urheilutapahtumat
Yleisurheilun Suomen-mestaruuskilpailut 1909

Yleisurheilun Suomen-mestaruuskilpailut järjestettiin vuonna 1909 Helsingissä 3.–5. heinäkuuta. Kilpailupaikka oli Kaisaniemen puisto. Samassa yhteydessä kilpailtiin Urheilukuninkuudesta (kymmenottelu) ja neljännestä seurojen välisestä Hopeahaarikasta. ==Mitalistit== Laji Kultaa Aika / tulos Hopeaa Aika / tulos Pronssia Aika / tulos 100 m Uuno Railo 11,5 Ragnar Stenberg 11,7 Lauri Pihkala 12,1 400 m Uuno Railo 54,6 Lauri Pihkala 54,8 August Karlsson 55,6 1 500 m Viljam Johansson 4.24,8 Heikki Korpimaa 4.28,0 Akseli Vilenius Alfred Lautala 4.30,0 5 000 m Viljam Johansson 16.12,2 Mikko Stietz 16.15,0 Alfred Klingberg 17.10,0 110 m aidat Ragnar Stenberg 16,25 Kaarlo Kataja 16,45 Oiva Jääskeläinen August Karlsson Eino Pekkala 17,0 Juoksumestaruus Ragnar Stenberg 329,88 Estejuoksu J. Mikkola 1.09,4 H. Hilden 1.09,9 V. Tuomela 1.10.0 MaratonOhjelmassa epävirallisesti Tatu Kolehmainen 2.51.28,5 Viljami Kolehmainen 3.02.54,0 Albin Stenroos 3.03.54,7 400 m viesti Tampereen Pyrintö 48,8 Helsingin Kisa-Veikot 48,8 Olympia 51,3 10 km viesti Helsingin Kisa-Veikot 31.08,4 Helsingin Ponnistus 31.30,8 Olympia 32.00,0 Mailin kävely Christian Nyberg 8.16,9 D. Lindberg 8.20,9 E. M. Metsovaara 8.41,607.07.1909 Vapaa Sana no 77 5000 m kävely Christian Nyberg 29.31,2 Lindberg 29.35,7 Kävelymestaruus Christian Nyberg 141,41 Korkeushyppy yhteistulosMolempien jalkojen yhteistuloskilpailu Arvo Laine 328 Lauri Wilskman 320 Lauri Pihkala 316 Seiväshyppy yhteistulos Urho Aaltonen 600 Arvo Laine 560 Juha Soini 550 Pituushyppy yhteistulos Juha Soini 12,25 Emil Kukko 12,15 Armas Pesonen 12,05 Kolmiloikka Valter Tuomela 13,39 Juho Soini 13,05 Yrjö Partio 12,51 Hyppymestaruus Arvo Laine 351,23 Kuulantyöntö yhteistulosMolempien käsien yhteistuloskilpailu Elmer Niklander 26,89 Mikko Holm 23,65 Toivo Tuomela 23,20 Kiekonheitto yhteistulos Elmer Niklander 76,92 Juho Soini 74,62 Verner Järvinen 72,60 Kiekonheitto antiikin tyyli Verner Järvinen 37,12 Elmer Niklander 36,90 Toivo Tuomela 34,81 Keihäänheitto yhteistulos Kalle Aaltonen 96,75 Henrik Oittinen 89,35 Toivo Elo 88,62 Heittomestaruus Juho Soini 257,66Elmer Niklander ei saanut mestaruutta (eikä lajikohtaisia palkintoja), koska ei osallistunut yhteisohjelmaan. Kymmenottelu Eino Pekkala 914,79 Armas Pesonen 909,46 ==Hopeahaarikka== Lajeina aitajuoksu, kolmiloikka ja kuulantyöntö. Tampereen Pyrinnön pistemäärä olisi ollut 1239,93, mutta sen kahden urheilijan suorituksia aitajuoksussa ei hyväksytty. # Seura Pist 1 Helsingin Kisa-Veikot 1198,66 2 Viipurin Tarmo 1185,35 3 Viipurin Reipas 1178,86 4 Kotkan Into 1144,31 5 Helsingin Ponnistus 1107,42 6 Turun Urheiluliitto 1051,22 Maalaisseurat: # Seura Pist 1 Kouvolan VPK:n Urheilijat 653,69 2 Lopen Nuorisoseuran Voimisteluseura 635,97 ==Katso myös== * Vauhdittomien hyppyjen Suomen-mestaruuskilpailut ==Lähteet== * * 01.07.1909 Suomen Urheilulehti no 13 ===Viitteet=== Kalevan kisat 1909 Luokka:Vuoden 1909 urheilu Luokka:Helsingin urheilutapahtumat
Aitolahden vaakuna

Aitolahden kunnanvaakunan vaakunaselitys oli ”punaisessa kentässä aaltokoroinen kultahirsi, jossa kolme mustaa, soikeaa, kyljiltään sisäänpäin kaartuvaa rengasta”. Aihe liittyy Aitolahden rantakallioista 1800-luvun lopulla löydettyihin hiilipusseihin (Corycium enigmaticum), jotka ovat vanhimpien maapallolta löydettyjen fossiilien joukossa. Vaakunan aaltokoro symboloi lahtea ja renkaat hiilipusseja. Vaakunan on suunnitellut Gustaf von Numers, ja se vahvistettiin käyttöön 9. kesäkuuta 1965. Vaakuna oli virallisessa käytössä hyvin lyhyen aikaa, sillä kunta liitettiin Tampereeseen heti seuraavan vuoden alussa. == Lähteet == * Luokka:Suomen entisten kuntien vaakunat Luokka:Gustaf von Numersin suunnittelemat kunnanvaakunat Luokka:Tampereen historia Vaakuna
Jericho 941

Jericho 941 on israelilaisen IMI/IWI -asetehtaan vuonna 1990 tuotantoon ottama itselataava kaksitoiminen pistooli, joka perustuu CZ 75 -pistooliin.https://modernfirearms.net/en/handguns/handguns-en/israel-semi- automatic-pistols/jericho-941-eng/ Jerichoa valmistetaan 9 mm Parabellum/Luger, 9 mm IMI, .41 AE, .40 S&W; ja .45 ACP -kaliiperisena. Yhdysvalloissa asetta markkinoidaan nimellä Baby Eagle, viitaten saman valmistajan Desert Eagle -pistooliin. Jericholla ei kuitenkaan ole mitään rakenteellista yhtäläisyyttä Desert Eagleen valmistajaa lukuun ottamatta, tosin jotkin aseiden ulkonäölliset muotoilut ovat samankaltaisia. == Lähteet == * Modern Firearms: Jericho 941 Luokka:Pistoolit
Socket AM2+

Socket AM2+ on AMD:n suorittimien suoritinkanta. Se on Socket AM2 -kannan kanssa yhteensopiva, mutta tarjoaa uutena: * Jopa 2,6 GHz kellotaajuudella toimivan HyperTransport 3.0 väylän. * Erilliset tehon syöttölinjat suorittimen kullekin ytimelle. Luokka:Suoritinkannat
Socket AM3

Socket AM3 on AMD:n suorittimien suoritinkanta. Se on Socket AM2+ -kannan kanssa taaksepäin yhteensopiva mutta lisäksi tukee DDR3 SDRAM -muisteja. Kantaa käyttävä suoritin sisältää kuitenkin edelleen DDR2 SDRAM -muistiohjaimen, mutta ohjaimia ei voi käyttää yhtä aikaa. Taaksepäin yhteensopivuus AM2+-kannan kanssa tarkoittaa käytännössä sitä, että AM3-suorittimet sopivat joihinkin AM2+-kantaisiin emolevyihin, mutta AM2+-suorittimet eivät sovi AM3-kantaan, koska liitäntäpintoja on 941 kpl, kun AM2+-kantaisissa suorittimissa niitä on 940 kpl. Nykyisissä AM3-prosessoreissa pinnejä on kuitenkin vain 938 kappaletta. Luokka:Suoritinkannat
Bill Hefner

Willie Gathrel ”Bill” Hefner (11. huhtikuuta 1930 Elora, Tennessee – 2. syyskuuta 2009 Huntsville, Alabama) oli yhdysvaltalainen demokraattisen puolueen poliitikko. Hän syntyi Tennesseessä, mutta valmistui high schoolista ja opiskeli yliopistossa Alabamassa. Hefneristä tuli radioaseman johtaja, televisiopersoona ja gospelkvartetin jäsen Pohjois-Carolinassa. Hän istui Yhdysvaltain edustajainhuoneen jäsenenä kyseisen osavaltion kahdeksannesta vaalipiiristä vuosina 1975–1999. == Lähteet == == Aiheesta muualla == *Bill Hefner Biographical Directory of the United States Congressin sivuilla Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1930 syntyneet Luokka:Vuonna 2009 kuolleet
Herberto Hélder

Herberto Hélder de Oliveira (23. marraskuuta 1930 Funchal, Madeira – 23. maaliskuuta 2015 Cascais) oli portugalilainen runoilija. Hélderin kieli oli kokeellista ja myyttistä. Hänen esikoisteoksensa oli O amor em visita (1958), ja myöhemmän tuotannon joukossa on Photomaton e Vox (1979). Hänen kirjoituksiaan on julkaistu myös useissa ulkomaisissa antologioissa. Hélder muutti teini-iässään Lissaboniin ja opiskeli Coimbran yliopistossa. ==Lähteet== Luokka:Portugalilaiset runoilijat Luokka:Vuonna 1930 syntyneet Luokka:Vuonna 2015 kuolleet
Ben Helfgott

Ben Helfgott (22. marraskuuta 1929 – 16. kesäkuuta 2023) oli Britannialle kilpaillut painonnostaja. Hän syntyi Łódźissa, Puolassa juutalaiseen perheeseen, josta ainoana hän selvisi holokaustista. Asetuttuaan Lontooseen Helfgott voitti Britannian-mestaruuden vuosina 1954–1956 ja 1958. Hän osallistui kesäolympialaisiin Melbournessa 1956 ja Roomassa 1960. Hän voitti kultaa kolmissa Makkabi-kisoissa Israelissa 1950, 1953 ja 1957 sekä pronssia Kansainyhteisön kisoissa Cardiffissa 1958. Helfgott toimi aktivistina tukemalla holokaustista selvinneitä ja levittämällä aiheesta tietoa. == Lähteet == Luokka:Brittiläiset painonnostajat Luokka:Holokaustista selviytyneet Luokka:Vuonna 1929 syntyneet Luokka:Vuonna 2023 kuolleet
Buck Henry

Buck Henry Zuckerman (9. joulukuuta 1930 New York, Yhdysvallat – 8. tammikuuta 2020 Los Angeles, Yhdysvallat) oli yhdysvaltalainen näyttelijä, ohjaaja ja käsikirjoittaja. Henrystä tuli tärkeä esiintyjä useissa televisiosarjoissa, ja hän juonsi Saturday Night Liveä useita kertoja. Hän on vielä 2000-luvulla esiintynyt muun muassa The Daily Show’ssa. Henry oli yksi Miehuuskokeen (1967) käsikirjoittajista. Hän esiintyi näyttelijänä muun muassa Miloš Formanin elokuvassa Taking off – otetaan hatkat (1971) ja elokuvassa Gloria – gangsteriheila (1980), ja ohjauksia ovat Taivas saa odottaa (1978) sekä Kyllä, herra presidentti! (1980). Henry on kaksinkertainen Oscar-ehdokas (1967, 1978). Hän voitti Bafta-palkinnon 1969 ja Emmyn 1965 ja 1967. ==Lähteet== == Aiheesta muualla == * * * Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1930 syntyneet Luokka:Vuonna 2020 kuolleet Luokka:Parhaan käsikirjoituksen Bafta-palkinnon saaneet
Maud Linder

Maud Lydié Marcelle Linder (27. kesäkuuta 1924 – 25. lokakuuta 2017) oli ranskalainen elokuvaohjaaja. Linder oli ranskalaisen mykkäelokuvan uranuurtajan Max Linderin tytär. Hän tosin kasvoi isovanhempiensa hoivissa. Hän teki isästään kaksi elokuvaa, Mies ja silkkipytty ja Max Linderin seurassa sekä kirjoitti isästään 1992 ilmestyneen kirjan. Hän asui Ranskassa ja vieraili 1995 Sodankylän elokuvajuhlillaSodankylän elokuvajuhlat luettu 11.3.2008. ==Kirjallinen julkaisu== *Linder, Maud: Les Dieux du cinéma muet: Max Linder. Paris: Eds. Atlas, 1992. ==Lähteet== Luokka:Ranskalaiset elokuvaohjaajat Luokka:Vuonna 1924 syntyneet Luokka:Vuonna 2017 kuolleet
Samuel Mollenius

Samuel Mollenius (s. 1670-luku – k. 1717) toimi isonvihan aikana kappalaisena Säämingin suurseurakunnassaGenealogia, viitattu 15. maaliskuuta 2008 . Hän oli niitä harvoja säätynsä edustajia, jotka jäivät maahan venäläisten vallattua maan. == Koulutus == Samuel Molleniuksen isä oli Säämingin kirkkoherra Matthias Mollenius. Poika opiskeli Uppsalassa ja Tartossa. Opiskelu ulkomaisissa yliopistoissa osoittaa, kuinka hänen äitinsä Maria Krogeran kolmannen avioliiton myötä perheen taloudellinen tila koheni. Molleniuksesta tuli 1697 kappalainen isäpuolensa T. J. Aganderin seurakuntaan ja kun tämä 1705 oli kuollut, seurakuntalaiset halusivat uudeksi kirkkoherrakseen Samuel Molleniuksen, jonka esivanhemmat olivat keskeytyksettä vuodesta 1643 toimineet seurakunnan kirkkoherroina: ensin äidinisä, sitten isä ja hänen jälkeensä kaksi isäpuolta. Vaaleissa Mollenius saikin enimmät äänet, mutta tuomiokapituli nimitti tästä huolimatta virkaan Abraham Petri Carsteniuksen, Viipurin edesmenneen piispan pojanpojan ja Viipurin tuomiorovastin pojan. == Ison vihan vuodet == Isoviha alkoi toden teolla koetella Sääminkiä, kun venäläiset ryhtyivät piirittämään Olavinlinnaa. Kun linna 1714 oli antautunut, kirkkoherra Carstenius pakeni perheineen Ruotsiin ja seurakunnan hoito jäi Molleniuksen harteille. Hän oli kuitenkin joutunut suuren perheensä kanssa taloudellisesti ahtaalla sodan köyhdyttämässä seurakunnassa ja kääntyi sen vuoksi 1715 niin ikään Ruotsiin paenneen piispa Gezeliuksen puoleen anoen itselleen parempaa virkaa. Piispa kirjoitti hänelle suosituskirjeen Ristiinan kirkkoherran virkaan, mutta se ei auttanut ja Mollenius sai jatkaa Säämingissä. Yleensä pitäjiin vainonajaksi jääneet pappismiehet ymmärsivät väestön hätää ja kärsimyksiä ja olivat pitäjäläisille suureksi tueksi. Samuel Mollenius näyttää kuitenkin huolehtineen etupäässä palkkaetujensa tinkimättömästä perimisestä, lisäten siten omalta osaltaan sääminkäläisten muutoinkin ylen määrin raskasta taakkaa. == Perhesuhteet == Samuel Molleniuksella ja hänen vaimollaan Kristina Molleralla (k. 1697) oli seitsemän lasta. Tyttäristä Kristina oli naimisissa Säämingin kirkkoherran virkaa Samuel Molleniuksen jälkeen hoitaneen Aron Molanderin kanssa. Hänen lapsenlapsistaan Johan Molander (1762–1837) toimi Porvoon piispana. == Lähteet == * Heikki Soininvaara: Mollenius – Genos 44 (1973), s. 69–85 ===Viitteet=== Luokka:Suomen evankelis-luterilaisen kirkon papit Luokka:1670-luvulla syntyneet Luokka:Vuonna 1717 kuolleet
Högforsin Tehdas

Högforsin Tehdas Oy (nimi vuoteen 1918 Aktiebolaget Högfors Bruk och Wattola Träsliperi) oli Karkkilassa vuosina 1894–1940 toiminut metalliteollisuusyritys, joka fuusioitiin 1940 Kymin Oy:öön. Högforsin Tehdas Oy hankki omistukseensa Wolter Ramsayn vuonna 1885 Högfors Bruks Ab:ltä ostaman konepajan sekä Wattola Träsliperi Ab:n 1893 perustaman Nahkijoen varrella sijainneen puuhiomon joka toimi vuoteen 1918 saakka. Uusi yhtiö aloitti 1896 lämmityslaitteiden valmistuksen ja vuonna 1912 sen valmistusohjelmaan kuuluivat lämminvesi- ja höyrykattilat, valurautaiset lämpöpatterit, putket, venttiilit sekä erilaiset valutavarat. Yhtiön omistama tytäryhtiö Oy Hyvinkää–Pyhäjärvi Rautatie liikennöi Hyvinkään ja Karkkilan välistä kapearaiteista rautatietä. Kymin Oy hankki 1933 haltuunsa Högforsin Tehdas Oy:n osake-enemmistön ja vuonna 1940 Högforsin Tehdas Oy fuusioitiin Kymin Oy:öön. Karkkilan tehtaat jatkoivat toimintaansa Kymin Oy:n omistuksessa. Vuonna 1985 Suomivalimo (nykyinen pörssiyhtiö Componenta Oyj) osti Karkkilan tehtaan. Högforsin toiminta jatkuu nykyään Högfors Oy:ssä mm. venttiilivalmistuksena. Lisäksi Primaca Group Oy:n johdolla on Suomeen rakentumassa merkittävä energiateollisuusryhmittymä jota kutsutaan Högfors- ryhmäksi. Ryhmään kuuluu mm. Högfors Oy, HögforsSahala Oy, HögforsGST Oy ja GAV Group Oy. ==Tehtaan nimet== Högforsin tehdas on vaihtanut nimeään useaan otteeseen, alla olevassa taulukossa nimet on listattuna.Raudasta syntynyt Högforsin historia 1820-2020, Karkkilan Ruukkimuseo Senkan julkaisuja 8, Tommi Kuutsa ja Janne Viitala, s.434 (VIII Liitteet), 2020, ISBN 978-952-67371-6-4 Tehtaan nimet Vuosi Nimi 1820 Högforsin ruukki 1875 Högforsin tehdas Oy 1894 Högforsin tehdas ja Wattolan puuhiomo Oy 1918 Högforsin tehdas Oy 1940 Kymin Osakeyhtiö Högforsin Tehdas 1968 Kymin Oy - Karkkilan tehdas 1973 Högforsin valimo (tehdasryhmän toinen osa oli Santasalon tehdas) 1975 Karkkilan tehdasryhmä 1983 Högfors valut (tehdasryhmän toinen osa oli Santasalo vaihteet) 1985 JOT-Yhtiöt Oy Högfors-Valimo 1990 Högforsin Tehtaat Oy 1997 JOT Components Karkkila Oy 1999 Componenta Karkkila Oy 2011 Componenta Finland Oy Högfors 2018 Componenta Finland Oy Karkkila 2020 Componenta Castings Oy Karkkila ==Katso myös== * Högforsin ruukki == Lähteet == * Pörssitieto: Vuosina 1912–72 poistuneet pörssiyhtiöt ===Viitteet=== == Aiheesta muualla == * GST Groupin kotisivut * Högfors-ryhmän kotisivut Luokka:Karkkilan historia Luokka:Karkkilan rakennukset ja rakennelmat Luokka:Entiset suomalaiset metalliteollisuusyhtiöt Luokka:Entiset suomalaiset pörssiyhtiöt
Onkilahden Konepaja

Onkilahden Konepaja Oy oli Vaasassa vuosina 1894-1936 toiminut metalliteollisuusyritys, jonka Wärtsilä osti 1936. Konepajan toiminta alkoi 1894 korjauspajana. Vuonna 1897 aloitettiin höyrykattiloiden ja -koneiden valmistus ja vuonna 1899 konepajasta muodostettiin osakeyhtiö. Yhtiö aloitti 1903 myös laivojen rakentamisen ja korjauksen, kun sen telakka Vaasan Mansikkasaaressa otettiin käyttöön. Onkilahden Konepaja Oy hankki omistukseensa vuonna 1917 myllykoneistoja valmistaneen Vasa Mekaniska Verkstadin (perustettu 1881) ja myllykiviä valmistaneen Ab Vasa Tekno-Kemiska Fabriks-yhtiön (perustettu 1902). 1920-luvun alussa Onkilahden Konepaja Oy otti valmistusohjelmaansa myös vaneri- ja sahateollisuuden koneet ja laitteet sekä tiehöylät. Tässä vaiheessa yhtiön palveluksessa oli noin 200 työntekijää ja sen myynti oli 4 miljoonaa markkaa. Onkilahden Konepaja Oy joutui 1930-luvun alussa taloudellisen vaikeuksiin laajennettuaan voimakkaasti kankirautavalimoaan, josta tuli Suomen toiseksi suurin. Yhtiö joutui 1935 hakeutumaan konkurssiin ja seuraavana vuonna se siirtyi Wärtsilän haltuun. Wärtsilä jatkoi Onkilahden Konepaja Oy:n laitosten toimintaa Vaasassa ja 1950-luvulla siellä alettiin valmistamaan laivojen dieselmoottoreita. == Lähteet == * Pörssitieto: Vuosina 1912–72 poistuneet pörssiyhtiöt Luokka:Vaasan historia Luokka:Wärtsilä Luokka:Entiset suomalaiset metalliteollisuusyhtiöt Luokka:Entiset suomalaiset pörssiyhtiöt
Mongol

Mongol () on venäläisen Sergei Bodrovin ohjaama historiallinen sotaelokuva nuoren Tšingis-kaanin elämästä vuodelta 2007. Alun perin siitä suunniteltiin elokuvatrilogian ensimmäistä osaa. Elokuvan maailmanensi-ilta oli 31. heinäkuuta 2007. Elokuva on monikansallinen yhteistyöproduktio, jossa mukana on tuotantoyhtiöitä Saksasta, Kazakstanista, Mongoliasta ja Venäjältä. Elokuva kuvattiin pääasiassa Kiinan Sisä-Mongoliassa ja Kazakstanissa. Kuvaukset alkoivat syyskuussa 2005 ja saatiin päätökseen marraskuussa 2006. Elokuva oli ehdolla vuoden 2007 Oscar-gaalassa parhaaksi ulkomaiseksi elokuvaksi. == Juoni == Eeppinen elokuva kertoo kuinka nuoresta Tšingis-kaanista tulee kaikkien mongolien hallitsija. Nuorena hän kokee monia vastoinkäymisiä, nälkää, nöyryytyksiä ja jopa orjuutta. Ajan saatossa hän kuitenkin rakastettunsa Börten avulla selviytyy nuoruutensa vaikeista ajoista ja kukistaa kilpailevat mongolijohtajat. Suunnitellun elokuvatrilogian myöhemmissä osissa on tarkoitus käsitellä kaanin myöhempiä vaiheita maailmanvalloittajana. == Rooleissa == == Palkinnot == * Golden Eagle ** Paras puvustus – Karin Lohr, SFK ** Paras äänisuunnittelu – Stephan Konken == Ehdokkuudet == * Oscar-palkintoehdokkaana kategoriassa "Paras vieraskielinen elokuva" Kazakstanin ehdokkaana vuonna 2007. * Nika Awards -palkintoehdokkaana ** Paras elokuva; paras ohjaaja – Sergei Bodrov ** Paras kuvaaja – Sergey Trofimov, R.G.C., Rogier Stoffers, NSC ** Paras tuotantosuunnittelu – Dashi Namdakov ** Paras puvustus – Karin Lohr, SFK ** Paras ääni – Stephan Konken * Asian Film Awards -palkintoehdokkaana ** Paras sivurooli – Sun Honglei == Lähteet == Luokka:Vuoden 2007 venäläiset elokuvat Luokka:Sotadraamat Luokka:Tositapahtumiin perustuvat elokuvat
The Dandy Warhols

The Dandy Warhols on yhdysvaltalainen rock-yhtye. Yhtyeen perustivat vuonna 1994 Portlandissa laulaja-kitaristi Courtney Taylor-Taylor, kosketinsoittaja Zia McCabe, kitaristi Peter Holmström ja rumpali Eric Hedford. Yhtyeen nimi on sanaleikki Andy Warholin nimestä. Dandy Warholsin maailmanlaajuinen läpimurto tapahtui vuoden 1997 albumilla ...The Dandy Warhols Come Down, jonka ensimmäinen single ”Not If You Were the Last Junkie on Earth” sai osakseen runsaasti huomiota muun muassa Euroopassa ja Australiassa. Yhtyeen nykyinen kokoonpano muodostui vuonna 2000 rumpali Hedfordin tultua korvatuksi Brent DeBoerilla. ==Diskografia== ===Studioalbumit=== * Dandys Rule OK (1995) * ...The Dandy Warhols Come Down (1997) * Thirteen Tales from Urban Bohemia (2000) * Welcome to the Monkey House (2003) * Odditorium or Warlords of Mars (2005) * ...Earth to the Dandy Warhols... (2008) * The Dandy Warhols Are Sound (2009) * This Machine (2012) *Distortland (2016) *Why You So Crazy (2019) ===Kokoelmat=== *The Black Album/Come On Feel the Dandy Warhols (2004) *The Capitol Years 1995–2007 (2010) ===EP:t=== *Little Drummer Boy (1997) *Tales from Slabtown (2000) *Tales from Slabtown Vol. 2 (2000) *Bohemian Like You: Australian Tour EP (2000) *Earth to the Remix E.P.: Volume One (2008) *Earth to the Remix E.P.: Volume Two (2009) ==Aiheesta muualla== * Yhtyeen kotisivut Luokka:Yhdysvaltalaiset alternative rock -yhtyeet Luokka:Power pop -yhtyeet
John Stenberg (yritys)

Oy John Stenberg Ab (nimi vuoteen 1937 John Stenbergs Maskinfabriks Aktiebolag) oli Helsingin Hakaniemessä toiminut vuonna 1882 perustettu konepajayritys, joka fuusioitiin Wärtsilään vuonna 1980.John Stenbergin Konetehdas Oy toiminut 50 vuotta, Helsingin Sanomat, 08.10.1932, nro 273, s. 11, Kansalliskirjaston digitaaliset aineistot Yrityksen perustaja John Didrik Stenberg (1841–1886) opiskeli Saksassa konetekniikkaa Hannoverin ja Karlsruhen teknillisissä korkeakouluissa. Palattuaan Suomeen vuonna 1861 hänestä tuli isänsä Johan Daniel Stenbergin hankkiman Hakaniemen konepajan (Ab J. D. Stenberg & Söner) teknillinen johtaja. Konepaja valmisti höyrykoneita ja -kattiloita, kehäsahakoneistoja ja erilaisia valutöitä. Johan Daniel Stenbergin kuoltua vuonna 1880 Hakaniemen konepaja jatkoi hänen leskensä ja lastensa omistuksessa toimintaansa vuoteen 1906 saakka. John Didrik Stenberg luopui jo ennen isänsä kuolemaa Hakaniemen konepajan teknillisen johtajan tehtävistä ja perusti koneiden maahantuontiliikkeen. Vuonna 1882 hän perusti oman konepajan, jossa valmistettiin höyrykoneita, varustimia ja välivaihteita. Stenbergin kuoltua vuonna 1886 konepajasta muodostettiin osakeyhtiö vuonna 1892. Vuonna 1912 konepajalla oli työntekijöitä 200 ja sen valmistusohjelmaan kuuluivat erilaiset moottorit, höyrykattilat ja tavarahissit. Stenberg toimitti höyrykoneita muun muassa meijereille ja sahalaitoksille Suomeen ja Venäjälle. Konepaja aloitti ensimmäisenä Suomessa petrolimoottorien valmistuksen vuonna 1895. Näitä 4–75 hevosvoiman tehoisia moottoreita käytettiin vene- ja paikallismoottoreina, ja suurin osa niitä meni vientiin Venäjälle Venäjän laivaston ollessa merkittävä asiakas. Ensimmäiset moottorit oli varustettu hehkuputkisytytyksellä, eikä niitä valmistettu kuin muutamia kymmeniä. Vuonna 1901 aloitettiin nelitahtisten sähkösytytyksellä varustettujen bensiini- ja petroolimoottorien valmistus ja pari vuotta myöhemmin kaksitehtisten kuulasytytyksellä varustettujen raakaöljymoottorien valmistus. Myöhemmin konepaja keskittyi erilaisten venttiilien, voimansiirtolaitteiden, tasosiivilöiden sekä valutuotteiden valmistukseen. Yrityksen vuonna 1883 perustettu valimo toimi Hakaniemessä aina vuoteen 1956 saakka, jolloin se siirrettiin Helsingin maalaiskuntaan. Wärtsilä osti Oy John Stenberg Ab:n vuonna 1975 ja sulautti sen itseensä vuonna 1980. Hotelli Hilton Helsinki Strand on entisellä Stenbergin tehtaan tontilla. == Johtajia == * John Didrik Stenberg 1882–1886 * Oskar Stenberg 1886–1888 * Karl Söderman 1888–1892 * Verner Hult 1892–1894 * Caesar Holmström 1894–1898 * Hugo Lindeberg 1898–1907 * John Stenberg nuorempi 1907– == Lähteet == *Pörssitieto: Vuosina 1912-72 poistuneet pörssiyhtiöt * Koneinsinööri John Stenberg perusti konepajan Siltasaareen Helsingin sanomat 17.2.2008 * Pielisjärven Tekniikkaperinneyhdistys ry: Lyhyesti muutamista polttomoottorien valmistajista === Viitteet === == Aiheesta muualla == Luokka:Entiset suomalaiset metalliteollisuusyhtiöt Luokka:Wärtsilä Luokka:Entiset suomalaiset pörssiyhtiöt Luokka:Moottorivalmistajat Luokka:Hakaniemi Luokka:Helsingin historia
Screamo

Screamo on emon alalaji, ja on yleisesti nopeampaa, kaoottisempaa ja rajumpaa kuin emo. Ensimmäisiä tunnettuja screamoyhtyeitä olivat esimerkiksi Sleeping Body, Ivich ja Reach Out. Emoviolence on screamon ja powerviolencen sekoitus. Monesti normaalia screamoa kutsutaan virheellisesti emoviolenceksi. Emoviolenceyhtyeitä ovat esimerkiksi Orchid, Shikari, Kobra Khan ja Palatka. == Yhtyeitä == *Aghast *Ampere *Anomie *Beau Navire *Coldrain *The Book Of Dead Names *Funeral Diner *Jeromes Dream *Kobra Khan *Loma Prieta *Neil Perry *Pg.99 *Raein *Saetia *The Saddest Landscape *The Spirit Of Versailles *Usurp Synapse == Katso myös == *Powerviolence Luokka:Hardcore punk Luokka:Post-punk Luokka:Hardcore punkin tyylilajit Luokka:Fuusiomusiikin tyylilajit
Tuapse

Tuapse () on satamakaupunki Mustanmeren rannikolla Krasnodarin aluepiirissä Venäjän eteläosissa. Kaupunki on liikenteellisesti tärkeä. Tuapsen kautta kulkee sekä merkittävä Pohjois-Kaukasian rautatieyhtiön rautatie että Venäjän päätieverkon valtatie (M27 eli eurooppatie ) Sotšiin. Kaupungin taloudelle merkittäviä ovat öljyteollisuus (Rosneftin öljynjalostamo ja -satama) ja satamatoiminnot. Shakin entinen maailmanmestari Vladimir Kramnik ja vuoden 2005 Miss Universum Natalie Glebova ovat syntyneet Tuapsessa. ==Lähteet== ==Aiheesta muualla== Luokka:Krasnodarin aluepiirin kaupungit
Jimsonweed

Jimsonweed on vokalisti Suho Superstarin perustama helsinkiläinen rockyhtye, joka vaikutti vuosina 1994–2003 ja aktivoitui uudelleen 2016. Yhtyeen eri kokoonpanoissa soitti useita tunnettuja rockmuusikoita. Jimsonweedin musiikki oli aggressiivista ja polveilevaa ja se oli arvostettu erityisesti pääkaupunkiseudun rockpiireissä. Tyylillisesti yhtyeen musiikkia on kuvailtu psykedeeliseksi stoner-metalliksi. Jimsonweedin ensimmäinen pitkäsoitto Invisible Plan ilmestyi vuonna 1996. Seuraavana vuonna äänitettiin albumikokonaisuus Ad Astra, mutta se jäi julkaisematta.Kimmo Aroluoma: Jimsonweed osa 1, Backstage-blogi. http://backstageblogi.fi/artikkelit/jimsonweed-osa-1-kallion-kulttibandin- kadonnut-levy-loytyy Samoin kävi vuonna 2002 äänitetylle Ghost Of Koplille. Jälkimmäinen kuitenkin näki päivänvalon lokakuussa 2016, kun Svart Records julkaisi levystä tehdyn uuden miksauksen vinyylipainoksena.Kimmo Aroluoma: Jimsonweed osa 3, Backstage-blogi. http://backstageblogi.fi/artikkelit/jimsonweed-osa-3-kaikki-leviaa-kasiin Erittäin itsetietoisena esiintyjänä tunnettu Suho Superstar on toiminut myöhemmin myös tuottajana. Jimsonweedin musiikkia kuullaan Olli Saarelan ohjaamassa elokuvassa Bad Luck Love vuodelta 2000. == Jäsenet == * Suho Superstar – laulu (1994–2003) * Marco Kämäräinen – kitara (1994–1999) * Kinde (Kimmo Leskinen) – rummut (1994–2000) * Nicke Mikander – basso (1994-1995) * Aki Mäki-Kuhna – basso (1996), kitara (1999) * Marco Hietala – basso (1996-1997) * Kimmo Aroluoma – basso (1997-2000) * Sami Yli-Sirniö – kitara (2000-2003) * Janne Parviainen – rummut (2000-2003) * Ville Pelkonen – basso (2000-2003) == Julkaisut == === Albumit === * Invisible Plan (Zen Garden, 1996) * Ghosts Of Kopli (Svart Records, 2016. Äänitetty 2002.) === Singlet ja EP:t === * Jimsonweed (Zen Garden, 1995) * Hippies From Hell (EP) (Heart, Trust & Respect, 1999) === Kokoelmat === * Reindeer Rock '96: A Compilation of Finnish Rock ( 12. Bride: promoporo96, 1996) * Unerhört! Die Besten Bands Ohne Deal! ( 5. Bride: RockHard Unerhört! – 1, 1998) * Suomi Finland Perkele compilation - How to understand Finland!? : First lesson ( 9. Cleaning Illusions: Heart, Trust & Respect H.T.R.1315-2, 1998) * Metalliliitto 2 ( 13. Crashing Towers (THC-edit): Spinefarm Records [Universal] SPI52CD, 1998) * Milleniumliitto ( 2CD - 13. Dark Sun: Spinefarm Records SPI93CD, 1999) * Original Soundtrack: Bad Luck Love CD ( 15. Dark Sun: Spinefarm Records BLI01, 2000) === Toistaiseksi julkaisemattomat äänitykset === * Ad Astra (1997) * Lenin Karma Total Sound -sessions (1998) * nimetön (2000) == Lähteet == == Aiheesta muualla == * Kimmo Aroluoma: Jimsonweed osat 1-3, Backstage-blogi Luokka:Suomalaiset rockyhtyeet
Johannes Häyhä

Johannes Häyhä (17. kesäkuuta 1839 Rautjärvi - 23\. maaliskuuta 1913 Rautjärvi) oli suomalainen opettaja ja kirjailija. Hän käytti nimimerkkejä H-ä, J.H-ä ja -yhä. Häyhä keräsi itäsuomalaista kansanperinnettä ja julkaisi sitä useissa teoksissaan. ==Elämä== Häyhän vanhemmat olivat talollinen Johannes Häyhä ja Maria Pajari. Häyhä kasvoi lähes 50 hengen suurperheessä ja pääsi käymään Ilmeen hovin omistajan everstiluutnantti Tavastin myötävaikutuksella Viipurin rahvaankoulun. Hän toimi opettajana ensin Tervajoella 1855–1860 ja sitten Viipurin rahvaankoulussa (myöhemmin kansakoulu) 1861–1889. Jyväskylän seminaarissa hän kävi harjoittelemassa vuonna 1873. Häyhä oli myös Viipurin lukusalin hoitaja 1883–1889, kuukausilehti Ilmiön toimittaja 1881 ja Viipurin Kansallisseuran esimies 1887. Vuodesta 1890 hän toimi maanviljelijänä Rautjärvellä ja oli Rautjärven kuntakokouksen esimies 1890–1892. Johannes Häyhän muistopatsas sijaitsee Rautjärven kirkon edessä. Sen on pystyttänyt 17. kesäkuuta 1989 Häyhän sukuseura. Johannes Häyhä oli kirjailija, joka keräsi eteläkarjalaista kansanperinnettä ja julkaisi keräämänsä aineiston pohjalta lukuisia teoksia. Kirjat ovat rikas kuvaus Häyhän kotiseudun elämästä sellaisena kuin sitä elettiin 1700- ja 1800-luvuilla. Häyhän teokset otettiin aikoinaan suurella innostuksella vastaan. Kuvauksissa viehätti sekä kansanperinne että juonellinen kaunokirjallinen ilmaisu. Häyhän ensimmäinen puoliso vuodesta 1866 oli Anna Josefina Keirio (k. 1867) ja toinen vuodesta 1868 Anna Häyhä (k. 1932). ==Bibliografia== * Selitys millä tawalla naiminen Itä-Suomessa tapahtuu : ynnä siinä tilaisuudessa käytettäwät laulut. Alfthan, Viipuri 1856 * Kuvaelmia itä-suomalaisten vanhoista tavoista, osa 1: Joulun vietto. Kansanvalistusseura 1893 * Kuvaelmia itä-suomalaisten vanhoista tavoista, osa 2: Maahanpaniaiset. Kansanvalistusseura 1893 * Kylänluvut: kuvaelmia itä- suomalaisten vanhoista tavoista, kuvittanut. Alex. Federley. Otava 1894 * Kuvaelmia itä-suomalaisten vanhoista tavoista, osa 3: Talvitoimet. Kansanvalistusseura 1897 * Kuvaelmia itä-suomalaisten vanhoista tavoista, osa 4: Kesä-askareet. Kansanvalistusseura 1898 * Kuvaelmia itä-suomalaisten vanhoista tavoista, osa 5: Naimistavat. Kansanvalistusseura 1900 * Alkuperäisiä kertomuksia entisiltä ajoilta. Kansa, Hämeenlinna 1911 * Rohvessyöri ja muita kertomuksia. Kustannus Oy Kirja, Helsinki 1911 ==Lähteet== * Suomen kirjailijat tietokanta * Sivu 321 * Kuka kukin oli 1961 (Wikiaineisto) * Johannes Häyhän muistopatsas ===Viitteet=== == Aiheesta muualla == * Vapaasti ladattavia Johannes Häyhän e-kirjoja Projekti Lönnrotilta sekä Project Gutenbergiltä Luokka:Suomalaiset kirjailijat Luokka:Suomalaiset kansanperinteen kerääjät Luokka: Vuonna 1839 syntyneet Luokka: Vuonna 1913 kuolleet
Bibliodraama

Bibliodraamalla tarkoitetaan toiminnallista menetelmää, jolla ryhmässä tutkitaan Raamatun tekstiä. Bibliodraama syntyi 1970-luvulla. Erityisesti Saksassa sitä kehitettiin rinnan yhteiskunnassa vaikuttaneiden muiden teatteri- ja terapiasuuntausten kanssa. Suomessa bibliodraamaa on ollut 1980-luvun puolivälistä lähtien. Suomen bibliodraamayhdistys perustettiin 2004. Saksalainen Gerhard Marcel Martinin, joka on itse alusta asti ollut kehittämässä bibliodraaman menetelmiä, määrittelee: "Bibliodraama on kokemus- ja tekstipainotteinen: omat kokemukset pyritään saattamaan kosketuksiin niiden kokemusten kanssa, joita Raamattu kuvaa eri kertomuksissa, tilanteissa ja henkilöiden elämässä, mutta myös rukous-, meditaatio- ja opetusteksteissä." Bibliodraamassa Raamatun kertomukset saavat uutta sisältöä, kun lukemisen lisäksi piirretään, maalataan, eläydytään, liikutaan, tanssitaan yms. Bibliodraamassa ei ole olemassa oikeaa tai väärää tapaa lähestyä Raamatun tekstiä, vaan kaikki inhimilliset ilmaisun keinot ovat sallittuja. Bibliodraamaohjaajan koulutustaustasta ja suuntautumisesta riippuen kokoontumisissa hyödynnetään psyko- ja sosiodraaman, hahmoterapian, kehotyöskentelyn, tarinateatterin tai teatterin keinoja. Jos ohjaajalla on teologin koulutus ja hän on perehtynyt raamatuntutkimukseen (eksegetiikkaan), niin bibliodraamassa voidaan hyödyntää myös tutkimuksen avaamia näköaloja. ==Aiheesta muualla== *Suomen bibliodraamayhdistyksen kotisivu ==Lähteet== *Peter Pitzel: Valkoinen tuli. Johdanto bibliodraaman perusteisiin ja menetelmiin. Suomen Pipliaseura 2003 *Gerhard Marcel Martin: Pyhä ja karkea bibliodraama – teoria ja käytäntö. Suomen Pipliaseura 2007 Luokka:Raamattuopetus Luokka:Teatterin alalajit
Terneuzen

Terneuzen on kaupunki Alankomaiden lounaisosassa, Zeelandin maakunnassa. Kaupungissa on noin 55 000 asukasta ja se on Zeelandin suurin kaupunki. Terneuzenin satama on Alankomaiden kolmanneksi suurin. Kaupunki mainitaan ensimmäisen kerran kirjallisessa lähteessä vuonna 1325 ja kaupunkioikeudet se sai vuonna 1584. Legendan mukaan Terneuzen oli aikanaan Lentävän hollantilaisen kotisatama. Terneuzenissa sijaitsee Outokumpu Oyj:n omistama ruostumattoman teräksen tuotantolaitos. == Lähteet == == Aiheesta muualla == * Kunnan kotisivut Luokka:Alankomaiden kaupungit Luokka:Zeelandin kunnat